CELEX: 62012CN0369
Language: et
Date: 2012-08-02 00:00:00
Title: Kohtuasi C-369/12: Eelotsusetaotlus, mille on esitanud Curtea de Apel Brașov (Rumeenia) 2. augustil 2012 — Corpul Național al Polițiștilor — Biroul Executiv Central, kes esindab kaebuse esitajaid Chițea Constantin jt versus Ministerul Administrației și Internelor, Inspectoratul General al Poliției Române, Inspectoratul de Poliție al Județului Brașov

10.11.2012   
            
            
               ET
            
            
               Euroopa Liidu Teataja
            
            
               C 343/5
            
         Eelotsusetaotlus, mille on esitanud Curtea de Apel Brașov (Rumeenia) 2. augustil 2012 — Corpul Național al Polițiștilor — Biroul Executiv Central, kes esindab kaebuse esitajaid Chițea Constantin jt versus Ministerul Administrației și Internelor, Inspectoratul General al Poliției Române, Inspectoratul de Poliție al Județului Brașov
   (Kohtuasi C-369/12)
   2012/C 343/04
   Kohtumenetluse keel: rumeenia
   
      Eelotsusetaotluse esitanud kohus
   
   Curtea de Apel Brașov
   
      Põhikohtuasja pooled
   
   
      Kaebuse esitaja: Corpul Național al Polițiștilor — Biroul Executiv Central, kes esindab kaebuse esitajaid Chițea Constantin jt
   
      Vastustajad: Ministerul Administrației și Internelor, Inspectoratul General al Poliției Române, Inspectoratul de Poliție al Județului Brașov
   
      Eelotsuse küsimused
   
   
               1.
            
            
               Kas Euroopa Liidu põhiõiguste harta artikli 51 lõike 1 teist lauset koosmõjus artikliga 20 tuleb tõlgendada nii, et avaliku sektori vahenditest palka saavatel töötajatel on samad õigused, mis riigi kapitaliga või riigieelarvest toetust saavate äriühingute töötajatel?
            
         
               2.
            
            
               Kas Euroopa Liidu põhiõiguste harta artikli 51 lõike 1 teist lauset koosmõjus artikli 21 lõikega 1 tuleb tõlgendada nii, et nendega on vastuolus, kui avaliku sektori vahenditest palka saavaid töötajaid diskrimineeritakse võrreldes riigi kapitaliga või riigieelarvest toetust saavate äriühingute töötajatega?
            
         
               3.
            
            
               Kas Euroopa Liidu põhiõiguste harta artikli 17 lõike 1 teises lauses kasutatud väljendit (isiku) „omand” tuleb tõlgendada nii, et see hõlmab ka palgaõigusi?
            
         
               4.
            
            
               Kas Euroopa Liidu põhiõiguste harta artikli 17 lõike 1 teises lauses kasutatud väljendit „üldistes huvides” tuleb tõlgendada nii, et seda võib mõista kui „majanduskriisi”?
            
         
               5.
            
            
               Kas Euroopa Liidu põhiõiguste harta artikli 17 lõike 1 kolmandas lauses kasutatud väljendit „[o]mandi kasutamist […] niivõrd, kui see on vajalik üldistes huvides” tuleb tõlgendada nii, et seda võib mõista kui „avaliku sektori töötajate palkade vähendamist 25 % võrra”?
            
         
               6.
            
            
               Kui Rumeenia riik vähendab majanduskriisile ja riigieelarve tasakaalustamise vajadusele tuginedes avaliku sektori vahenditest palka saavate töötajate töötasusid 25 % võrra, siis kas Euroopa Liidu põhiõiguste harta artikli 17 lõike 1 teist lauset tuleb tõlgendada nii, et Rumeenia riik on kohustatud maksma puudutatud töötajatele mõistliku aja jooksul nende kaotuste eest õiglast hüvitist?